Vi besøgte Nicolas’ hus i juli 2019. Det ligger i 20. arr. i en meget livligt kvarter med butikker, restauranter, barer, bagere, slagtere m.m. Der er altid liv på gaden i Rue d’Avron. Det er som at træde ind i en lille oase, når man går fra mylderet på gaden ind i baggården, hvor huset ligger med sin egen lille have med tomater og krydderurter og med egen hyggelig terrasse. Der er meget stille i gården, og man hører kun byens lyde i det fjerne.
Huset har en dejlig atmosfære – det er tydeligt, at der bor kreative mennesker her! Hyggelige børneværelser. Der er ingen døre men forhæng mellem værelser og gangarealerne.
Metrolinje 9 går næsten lige uden for gadedøren.
Vi kan varmt anbefale Nicolas og hans hus.